
	DĖL UGDYMO PROCESO KOREGAVIMO ŠILTUOJU METŲ LAIKU



Atkreipiame savivaldybių administracijų švietimo padalinių ir mokyklų vadovų dėmesį dėl ugdymo proceso organizavimo šiltuoju metų laiku ir, esant būtinybei, jo koregavimo.
Reikalavimai mokyklos mikroklimatui nurodyti Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma): šiltuoju metų laikotarpiu mokymo klasėse, mokymo kabinetuose oro temperatūra turi būti ne aukštesnė negu 28 °C. Mokymo patalpose, kaip ir numato Higienos norma, kabinetuose turi būti užtikrinta natūralaus vėdinimo per atidaromus langus galimybė.
Taip pat pažymime, kad, vadovaujantis Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ (kurią galite rasti čia: www.e-tar.lt/portal/lt/legalAct/TAR.AF02472A1EBF/asr) 85 punkto 4 papunkčiu, vaikų, ugdomų pagal ikimokyklinio ar priešmokyklinio ugdymo programas, veikla lauke neorganizuojama, kai oro sąlygos kelia riziką vaikų sveikatai ir oro temperatūra lauke siekia 32° C ar yra dar aukštesnė.
Atsižvelgiant į karštus orus pranašaujančiasprognozes, būtina atkreipti mokinių ir jų tėvų dėmesį į tinkamą mokinių aprangą ir informuoti dėlugdymo proceso koregavimo. Mokykla, koreguodama ugdymo procesą:
· organizuoja mokymąsi: vėsesnėse mokyklos patalpose, kuriose oro temperatūra yra žemesnė;
· organizuoja mokymąsi kitose erdvėse ir aplinkose, pvz., mokyklos aplinkoje, lauko klasėse, parkuose ir kt.;
· pertvarko pamokų tvarkaraštį– trumpinamos pamokos arba organizuojama tik dalis pamokų iki įšylant oro temperatūrai klasėse, o kita dalis ugdymo proceso organizuojama kitose aplinkose;
· pertvarko ugdymo procesą atskiroms klasėms, jeigu jų patalpų temperatūra viršija numatytą Higienos normoje, ar visai mokyklai;
· mokymo procesas klasėse keičiamas į kitokio pobūdžio mokymąsi, t.y. kitokias veiklas mokyklos numatytose aplinkose;
· taiko kitus mokykloje pasiteisinusius ugdymo proceso koregavimo būdus.
Ugdymo proceso koregavimo sprendimaisugdymo proceso dalyviams turėtų būtisudarytos saugios mokymosi sąlygos,šie sprendimaiturėtų padėti spręsti iššūkius, su kuriais susiduria konkreti mokykla šiltuoju metų laiku, ir užtikrinti sklandų ugdymo turinio įgyvendinimą.

